|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

Előterjesztve: Városüzemeltetési Bizottság

**ELŐTERJESZTÉS**

A Képviselő-testület 2023. február 15 - ei

rendes ülésére

**Tárgy:** Javaslat az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosítására – a korlátozott forgalmú közterületeken történő áthajtás és várakozás részletszabályaira

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minős****ített szavazattöbbség szükséges**

**Tisztelt Képviselő-testület!**

A közlekedés fejlesztése, a fokozatos forgalomcsillapítás újra és újra szükségessé teszi a forgalmi rend átalakítását Erzsébetvárosban. Erzsébetváros Önkormányzata, és a helyben élők többségének álláspontja szerint is szükség van a közutak forgalomcsillapítására, ugyanakkor szükség van az adott útszakaszokra vonatkozó áthajtási pontok kijelölésére is.

A már korábban bevezetett közlekedési hurkok és kitérők, elterelések beépítésével a kerületi, elsősorban belső-erzsébetvárosi átmenő forgalom visszaesett, az elterelések azonban a helyi lakosokat is kitérésekre, körökre kényszerítették. Az áthajtási pontok kijelölésével ezek a gondok megoldódnak. A kifogásolt átmenő szakaszok „mindkét irányból behajtani tilos” közúti jelzőtáblát kapnak, a behajtási tilalom természetesen a rendeletben meghatározott utcaszakoszokon élő helyi lakosokat nem érinti, ők a lakossági várakozási hozzájárulással együtt automatikusan megkapják a szükséges áthajtási jogosultságot.

A forgalmi rend megfelelő helyi szervezése érdekében szüségessé vált az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosítása.

A feltételek betartását az Erzsébetvárosi Rendészeti Igazgatóság a közterület-felügyelőin keresztül ellenőrzi.

Erzsébetváros Önkormányzata a mindenkori forgalom növekedést vagy csökkenést a jövőben az útfelületbe lefúrt forgalomszámláló szenzorok telepítésével kívánja monitorozni, ezek kiépítése folyamatosan történik.

A fent leírtak alapján indokolt, elsősorban a Belső-Erzsébetváros területét érintő, egyes útszakaszokra történő behajtási jogosultságok meghatározása és az illetéktelenül áthajtók ellenőrzésének rendeleti szabályozása.

Kérem a Tisztelt Képviselő-testületet az előterjesztés megtárgyalására, és a rendelet-tervezet elfogadására.

**Hatásvizsgálat**

Az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

**1. A jogszabály társadalmi, gazdasági, költségvetési hatásai**

A rendelettervezet megfelel a helyi sajátosságoknak, a társadalmi viszonyokra való hatása a közúti közlekedési forgalom csökkentése okán pozitív.

**2. A jogszabály környezeti és egészségi következményei**

A rendelettervezetnek közvetlen környezeti és egészségi következményei nincsenek, azonban a közúti forgalom további csökkentésével a közlekedés okozta szennyezés csökkenhet.

**3. A jogszabály adminisztratív terheket befolyásoló hatásai**

A rendelet módosításával az adminisztratív terhek a Rendészeti Igazgatóságon megnőnek.

**4. A jogszabály megalkotásának szükségessége, a jogalkotás elmaradásának várható következményei**

A rendelet módosítása a helyi közutak további forgalomcsillapítása, a helyben élők közúti közlekedésének megkönnyítése miatt szükséges. A Rendelet módosítására törvényi kötelezés nincs, a jogalkotás esetleges elmaradása jogsértést nem okoz.

**5. A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához szükséges személyi, szervezeti, tárgyi és pénzügyi feltételek biztosítottak.

Budapest, 2023. február 3.

**Niedermüller Péter**

**polgármester**

Melléklet:

* rendelettervezet