|  |
| --- |
| **Budapest Főváros VII. kerület Erzsébetváros Önkormányzata**  **Tóth László jegyző** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. február 15 - ei

rendes ülésére

**Tárgy:**  Javaslat Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelete módosítására – a Polgármester átruházott feladat és hatásköre kiegészítésére, a Képviselő-testület egyes bizottságaiban tagcserék átvezetésére

**Készítette:**

Tóth László

jegyző

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendeletének (a továbbiakban: SZMSZ) módosítása indokolt az alábbiak miatt.

A Képviselő-testület 2023. január 24-i ülésén döntött a Képviselő-testületi bizottságok tagjainak cseréjéről és a Pénzügyi és Kerületfejlesztési Bizottság megüresedett helyének betöltéséről a 4-11/2023. (I.24.) számú határozataiban.

A bizottsági tagok névsorát az SZMSZ 5. számú melléklete tartalmazza, amelynek aktualizálása a fenti határozatok okán szükségessé vált.

Az SZMSZ 9. § (4) bekezdése rögzíti, hogy „a Képviselő-testület által átruházott feladat- és hatásköreit jelen rendelet 1. számú melléklete tartalmazza.” Továbbá az 58. § tartalmazza a Polgármesterre irányadó szabályokat.

Az 58. § (8) bekezdés a Polgármester átruházott feladat és hatásköre kiegészítése érdekében az alábbiak szerint módosul:

*„(8) A polgármester dönt*

*a) a külföldiek részéről történő ingatlanszerzéssel kapcsolatban felmerülő önkormányzati érdeksérelem tárgyában;*

*b)  az Önkormányzat részére államháztartáson kívülről, a Polgári perrendtartásról szóló 2016. évi CXXX. törvény szerinti gazdálkodótól érkező vagy származó áru/anyag, szolgáltatás átvételéről pénzügyi kötelezettségvállalással nem járó együttműködési megállapodásról a Képviselő-testület utólagos tájékoztatása mellett.”*

E jogszabály hely, valamint a Budapest Főváros VII. Kerület Erzsébetváros Önkormányzat Képviselő-testületének a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendeletének 5.§ (1) bekezdése alapján kiegészítésre került az SZMSZ 1. számú mellékletében a Képviselő-testület által a Polgármesterre átruházott feladat és hatáskörök felsorolása.

Magyarország helyi önkormányzatairól szóló 2011. évi CLXXXIX. törvény 53. § (1) szerint *„a képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület a szervezeti és működési szabályzatról szóló rendeletben rendelkezik:*

*a) az önkormányzat hivatalos megnevezéséről, székhelyéről;*

***b) a képviselő-testület átruházott hatásköreinek felsorolásáról;***

*c) a képviselő-testület üléseinek összehívásáról, vezetéséről, tanácskozási rendjéről;*

*d) az önkormányzati képviselőkre vonatkozó magatartási szabályokról, az ülés rendjének fenntartásáról és az annak érdekében hozható intézkedésekről;*

*e) a nyilvánosság biztosításáról;*

*f) a döntéshozatali eljárásról, a szavazás módjáról;*

*g) a rendeletalkotásról és határozathozatalról;*

*h) a képviselő-testület ülésének jegyzőkönyvéről;*

*i) a közmeghallgatásról;*

*j) az önkormányzat szerveiről, azok jogállásáról, feladatairól;*

*k) a jegyzőnek a jogszabálysértő döntések, működés jelzésére irányuló kötelezettségéről;*

***l) a képviselő-testület bizottságairól.”***

Kérem a Tisztelt Képviselő-testületet, hogy az előterjesztést megtárgyalni és a csatolt rendelet-tervezetet elfogadni szíveskedjenek.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendeletmódosítással közvetlenül összefüggő társadalmi hatás nem kimutatható.

1. **A jogszabály környezeti és egészségi következményei**

A rendeletmódosítás végrehajtásának környezeti, egészségi következményei nincsenek.

1. **A jogszabály adminisztratív terheket befolyásoló hatásai**

A rendeletmódosításnak adminisztratív terheket befolyásoló hatásai nem számottevőek.

1. **A jogszabály megalkotásának szükségessége, a jogalkotás elmaradásának várható következményei**

A rendeletmódosítás elmaradása a bizottsági tagok esetében egy esetleges törvényességi felhívást vonhat maga után. Az átruházott hatáskör kibővítésével a pénzügyi kötelezettséggel nem járó megállapodások megkötésének folyamata egyszerűsödik, illetve a jogszabály által előírt valamennyi átruházott hatáskör megjelenik a táblázatban.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti feltételek biztosítottak, pénzügyi feltétele nincs.

Budapest, 2023. január 31.

Tóth László

jegyző

Melléklet:

Rendelet-tervezet és mellékletei