**Budapest Főváros VII. Kerület Erzsébetváros Önkormányzata Képviselő-testületének …/2023. (…) önkormányzati rendelete**

**Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában és (2) bekezdésében foglalt feladatkörében, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontja, továbbá a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 30/2010. (VI. 4.) Főv. Kgy. rendelet alapján Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet módosításáról a következőket rendeli el:

1. **§**

Budapest Főváros VII. Kerület Erzsébetváros Önkormányzata Képviselő-testületének az Erzsébetváros közterületein a járművel várakozás rendjéről, a várakozási hozzájárulásokról és kiadásának eljárási szabályairól szóló 59/2013. (XI.4.) önkormányzati rendelet (a továbbiakban: Rendelet) a következő 6/A. §-sal egészül ki:

*„****6/A. §*** *(1) A Dohány utca Nagy Diófa utca és Nyár utca közötti szakaszán, a Wesselényi utca Klauzál utca és Nyár utca közötti szakaszán, a Dob utca Holló utca és Kazinczy utca közötti szakaszán, illetve a Király utca Rumbach Sebestyén utca és Károly körút közötti szakaszán*

1. *a Károly körút – Rákóczi út – Erzsébet körút – Király utca által határolt területen – beleértve a határoló tereket és utcákat – állandó lakóhellyel rendelkező lakos birtokában lévő lakossági várakozási hozzájárulással,*
2. *a Károly körút – Rákóczi út – Erzsébet körút – Király utca által határolt területen –beleértve a határoló tereket és utcákat – székhellyel, telephellyel vagy fióktelephellyel rendelkező gazdálkodó birtokában lévő gazdálkodói várakozási hozzájárulással,*
3. *az e rendelet alapján kiadott egészségügyi várakozási hozzájárulással,*
4. *vagy a forgalomtechnikai kezelő által kiállított behajtási hozzájárulással*

*rendelkező gépjárművel lehet áthajtani vagy várakozni.*

*(2) Az (1) bekezdésben meghatározott feltételek betartásának ellenőrzésére a közterület-felügyelő jogosult.*

1. **§**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth László Niedermüller Péter**

**jegyző polgármester**

**Záradék**

A rendelet kihirdetése 2023. ………………….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth László**

**jegyző**

**Általános indokolás**

A Belső-Erzsébetvárosban bevezetett forgalomcsillapítás a Budapesti Közlekedési Központ felmérései alapján a negyedére csökkentette az átmenő forgalmat a sugaras utcákon, a kialakított hurokrendszer azonban hátrányosan érintette a területen élőket, illetve gazdálkodói vagy egészségügyi tevékenységet végzőket. A 2023-ban életbe lépett forgalmi változások a problémát megoldják, az áthajtásra jogosultak körét azonban szabályozni szükséges.

**Részletes indokolás**

**1. §**

Az egyes útszakaszokon történő áthajtás, várakozás részletszabályait tartalmazó rendelkezés.

**2. §**

A rendelet hatályba léptető rendelkezését tartalmazza.