**Budapest Főváros VII. Kerület Erzsébetváros Önkormányzat Képviselő-testületének**

**.../2023. (…...) önkormányzati rendelete**

**Budapest Főváros VII. kerület Erzsébetváros Önkormányzat Képviselő-testületének a szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendeletének módosításáról**

Budapest Főváros VII. kerület Erzsébetváros Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szt.) 1. § (2) bekezdésében, 25. § (3) bekezdés b) pontjában, 26. §-ában, 32. § (3) bekezdésében, 45. §-ában és 132. § (4) bekezdés d) pontjában, a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 18. § (2) bekezdésében, 29. § (1)-(2) bekezdésében, 131. § (1) bekezdésében és 162. § (5) bekezdésében kapott felhatalmazás alapján, az Alaptörvény 32. cikk (1) bekezdés a) pontja alapján Magyarország helyi önkormányzatairól szóló 2011. évi CLXXXIX törvény 23. § (5) bekezdés 11. és 11.a. pontjában meghatározott feladatkörében eljárva a következőket rendeli el.

**1. §**

(1) A szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) önkormányzati rendelet (a továbbiakban: Rendelet) 9. § (2) bekezdés a)-c) pontja helyébe a következő rendelkezések lépnek:

*(Települési támogatás eseti jelleggel, átmeneti segélyként, vagy meghatározott időszakra rendszeres jelleggel – létfenntartási támogatásként - annak állapítható meg, akinek családjában az egy főre jutó havi jövedelem nem haladja meg)*

„a) egyedülálló személy, vagy gyermekét egyedül nevelő szülő esetében az érvényes szociális vetítési alap 575 %-át;

b) 2 fős család esetében az érvényes szociális vetítési alap 460 %-át;

c) 3 és több fős család esetében az érvényes szociális vetítési alap 400 %-át.”

(2) A Rendelet 9. § (8) bekezdése helyébe a következő rendelkezés lép:

„(8) Tárgyévben egy alkalommal, amennyiben a családban az egy főre jutó havi jövedelem a szociális vetítési alap 575 %-át nem haladja meg, vagyoni helyzetre való tekintet nélkül, a települési támogatás éves keretén túl, legfeljebb 150.000.-Ft összegű települési támogatásban részesülhet az a kérelmező, aki neki fel nem róható okból olyan, különösen méltánylást érdemlő esetnek tekinthető élethelyzetbe kerül, hogy annak átmeneti megoldására külső segítség nélkül, önállóan képtelen, és a segítség elmaradása helyrehozhatatlan kárt okozna. Ilyen élethelyzetnek tekintendő:

1. létfenntartást befolyásoló hirtelen haláleset (családfenntartó halála);
2. elemi kár;
3. a kérelem benyújtását megelőző 12 hónapban diagnosztizált súlyos betegség;
4. létfenntartását váratlanul befolyásoló egyéb ok.”

**2. §**

A Rendelet 9/A. § (1) bekezdés a) pontja helyébe a következő rendelkezés lép:

*(Egyszeri gondozási támogatásra jogosult az a nagykorú személy,)*

*„a)* akinek a családjában az egy főre eső jövedelem nem haladja meg a szociális vetítési alap 630 %-át, és”

**3. §**

(1) A Rendelet 10. § (1) bekezdés a) és b) pontja helyébe a következő rendelkezések lépnek:

*(Települési támogatás nyújtható az elhunyt személy eltemettetésének költségeihez való hozzájárulásként, amennyiben kérelmező családjában az egy főre jutó havi nettó jövedelem nem haladja meg)*

„a) egyedülálló esetében az érvényes szociális vetítési alap 690 %-át

b) 2 vagy több fős család esetében az érvényes szociális vetítési alap 575 %-át.”

(2) A Rendelet 10. § (3) bekezdése helyébe a következő rendelkezés lép:

„(3) A temetési költségekhez nyújtott települési támogatás összege a számlával igazolt temetési költségek 30%-a, mely nem haladhatja meg az érvényes szociális vetítési alap 600 %-át.”

**4. §**

A Rendelet 11. § (1) bekezdése helyébe a következő rendelkezés lép:

„(1) Az önkormányzat évente az érvényes szociális vetítési alap összegének 300 %-os mértékéig települési támogatásban részesíti a gyermeket, ha a gyermeket gondozó család időszakosan létfenntartási gondokkal küzd, vagy létfenntartást veszélyeztető rendkívüli élethelyzetbe kerül, és a gyermeket gondozó családban az egy főre jutó havi jövedelem nem haladja meg az érvényes szociális vetítési alap 460%-át. Támogatásra jogosult a gyermekkorú, valamint a 23 évesnél fiatalabb, önálló keresettel nem rendelkező, nappali tagozaton tanulói jogviszonnyal, és a 25 évesnél fiatalabb, önálló keresettel nem rendelkező, hallgatói jogviszonnyal rendelkező gyermek.”

**5. §**

A Rendelet 12. § (1) bekezdése helyébe a következő rendelkezés lép:

„(1) Beiskolázási települési támogatás állapítható meg minden olyan nappali tagozaton tanulói jogviszonnyal rendelkező gyermek, és 23 évesnél fiatalabb, önálló keresettel nem rendelkező, gyermekként figyelembe veendő személy részére, akinek családjában az egy főre jutó jövedelem nem haladja meg az érvényes szociális vetítési alap 460 %-át.”

**6. §**

A Rendelet 13. § (4) bekezdés a)-c) pontja helyébe a következő rendelkezések lépnek:

*(A támogatási formára jogosult az a személy, akinek háztartásában az egy főre jutó jövedelem nem haladja meg)*

„(a) egyedülálló személy, vagy gyermekét egyedül nevelő szülő esetében az érvényes szociális vetítési alap 575 %-át,

b) 2 fős háztartás esetében az érvényes szociális vetítési alap 460 %-át,

c) 3 és több fős háztartás esetében az érvényes szociális vetítési alap 400 %-át.”

**7. §**

A Rendelet a 13/A. § (4) bekezdésének a)-c) pontja helyébe a következő rendelkezések lépnek:

*(A támogatási formára jogosult az a háztartás, amelyben az egy főre jutó jövedelem nem haladja meg)*

„(a) egyedülálló személy, vagy gyermekét egyedül nevelő szülő esetében az érvényes szociális vetítési alap 575 %-át,

b) 2 fős háztartás esetében az érvényes szociális vetítési alap 460 %-át,

c) 3 és több fős háztartás esetében az érvényes szociális vetítési alap 400 %-át.”

**8. §**

(1) A Rendelet 14. § (1) bekezdés a)-d) pontja helyébe a következő rendelkezések lépnek:

*(Az Önkormányzat gyógyszertámogatást állapít meg annak a kérelmezőnek, aki közgyógyellátással nem rendelkezik és igazolt gyógyszer, vagy gyógyászati segédeszköz beszerzésének igazolt térítési díja meghaladja saját jövedelme 10%-át és családjában az egy főre jutó jövedelem nem haladja meg)*

*„a* egyedülálló vagy gyermekét egyedül nevelő szülő esetében az érvényes szociális vetítési alap 575 %-át

*b)* 2 fős család esetében az érvényes szociális vetítési alap 460 %-át

c) 3 vagy több fős család esetében az érvényes szociális vetítési alap 400 %-át

*d)* 80 éven felüli kérelmező esetében az érvényes szociális vetítési alap 630 %-át.”

(2) A Rendelet 14. § (8) bekezdése helyébe a következő rendelkezés lép:

„ (8) Amennyiben a támogatás havi mértéke a szociális vetítési alap 10%-át nem éri el, úgy a támogatást negyedévente szükséges utalni. A rendszeres támogatásként megállapított gyógyszertámogatást az adott naptári évre időarányosan kell megállapítani. A gyógyszertámogatás megállapítása esetén az éves keretösszeg fennmaradó része akár rendszeres, akár további eseti megállapítással is kiadható.”

**9. §**

A Rendelet 14/B. § (1) bekezdés a)-d) pontja helyébe a következő rendelkezések lépnek:

*(Az Önkormányzat a gyógyszerkiadásokhoz és gyógyászati segédeszköz vásárláshoz nyújtott települési támogatás keretében szemüveg vásárlásához támogatást állapít meg annak a kérelmezőnek, akinek családjában az egy főre jutó havi jövedelem nem haladja meg)*

*„a)* egyedülálló, vagy gyermekét egyedül nevelő szülő esetében az érvényes szociális vetítési alap 575 %-át;

*b)* 2 vagy több fős család esetében az érvényes szociális vetítési alap 460 %-át;

*c)* 3 vagy több fős család esetében az érvényes szociális vetítési alap 400 %-át;

*d)* 80 éven felüli kérelmező esetében az érvényes szociális vetítési alap 630 %-át.”

**10. §**

A Rendelet 16. § (1) bekezdés a) pont aa)-ac) alpontja helyébe a következő rendelkezések lépnek:

*(Adósságcsökkentési támogatásra jogosult a kérelmező a kérelem benyújtása hónapjának első napjától, legfeljebb 18 hónap időtartamig, amennyiben a kérelemmel érintett ingatlan vonatkozásában az összegzett adósság mértéke meghaladja az 50.000 Ft-ot, de nem haladja meg a 400.000 Ft-ot, valamint tartozása az egyik adósságtípus esetében legalább négy havi, továbbá*

*háztartásában az egy főre jutó havi jövedelem nem haladja meg a)*

„aa) egyedülálló, vagy gyermekét egyedül nevelő szülő esetében az érvényes szociális vetítési alap 575 %-át,

ab) 2 fős család esetében az érvényes szociális vetítési alap 460 %-át,

ac) 3 és több fős család esetében az érvényes szociális vetítési alap 400 %-át”

**11. §**

A Rendelet 20. § (4) bekezdése helyébe a következő rendelkezés lép:

„(4) A támogatás mértéke a szállítás igazolt költségének 100 %-a, mely évente nem haladhatja meg a szociális vetítési alap négyszeresét.”

**12. §**

A Rendelet 22. § (1) bekezdése helyébe a következő rendelkezés lép:

„(1) Az Önkormányzat a lakhatás biztonságának megőrzése érdekében rezsitámogatást nyújt annak a lakástulajdonosnak, haszonélvezőnek vagy bérlőnek, aki életvitelszerűen a kérelemmel érintett lakásban él, és megfelel az alábbi feltételek valamelyikének:

*a)* egyedül él és havi jövedelme nem haladja meg az érvényes szociális vetítési alap 515 %-át,

*b)* házastársával, élettársával vagy egyenesági rokonával él két vagy több személyes háztartásban és a háztartásában az egy főre jutó havi jövedelem nem haladja meg az érvényes szociális vetítési alap 425 %-át,

*c)* mozgásszervi, értelmi fogyatékos, hallás- vagy látássérült, súlyosan vagy halmozottan fogyatékos, illetve autista személy vagy háztartásában él a fent említett személy, és háztartásában az egy főre jutó jövedelem nem haladja meg az érvényes szociális vetítési alap 460 %-át,

*d)* háztartásában 2 vagy több gyermek tartásáról, neveléséről gondoskodnak, és az egy főre jutó havi jövedelem nem haladja meg az érvényes szociális vetítési alap 400 %-át,

*e)* előrefizető mérőórával rendelkezik és háztartásában az egy főre jutó jövedelem nem haladja meg az érvényes szociális vetítési alap 400 %-át.”

**13. §**

A Rendelet 24. § (1) bekezdése helyébe a következő rendelkezés lép:

„(1) Azon általános és középiskolai oktatás keretében tanulói jogviszonnyal rendelkező gyermek után, akinek családjában az egy főre eső jövedelem nem haladja meg a szociális vetítési alap 460 %-át, évente egy alkalommal táborozási támogatás állapítható meg, szorgalmi időszakban az „erdei” tábor, vagy osztálykirándulás, illetve a nyári időszakban a nyári tábor vagy edzőtábor költségeihez való hozzájárulásként.”

**14. §**

A Rendelet 25. § (1) bekezdése helyébe a következő rendelkezés lép:

„(1) Ösztöndíj-támogatás állapítható meg azon nappali rendszerű általános iskola felső tagozatán, valamint középiskola 9-12. évfolyamán tanulmányokat folytató személy részére, akinek családjában az egy főre jutó havi jövedelem nem haladja meg a szociális vetítési alap 460 %-át.”

**15. §**

A Rendelet 38. § (6) bekezdése helyébe a következő rendelkezés lép:

„(6)Az önkormányzat által biztosított szociális étkeztetés, házi segítségnyújtás, valamint az étkeztetés házhoz szállításának személyi térítési díjait az 2. melléklet tartalmazza figyelembe véve az Szt. 115. § (1) bekezdését. A jövedelemsávok alapján – 2. melléklet - meghatározandó személyi térítési díjak megállapításához a társadalombiztosítási nyugellátásról szóló törvény végrehajtásáról rendelkező kormányrendelet 11. §-ában meghatározott, a szociális vetítési alap összegét kell alkalmazni.”

**16. §**

A Rendelet 40. § (2) bekezdése helyébe a következő rendelkezés lép:

„(2) A személyi térítési díj összege a megállapítás időpontjától függetlenül évente két alkalommal vizsgálható felül és változtatható meg. Kivéve, ha a kötelezett jövedelme oly mértékben csökken, hogy fizetési kötelezettségének az eredeti fizetési besorolás szerint nem tud eleget tenni, vagy ha jövedelme a szociális vetítési alap összegének 25 %-át meghaladó mértékben növekedett.

A felülvizsgálatra e rendelet felhatalmazása alapján az intézmény vezetője jogosult. Az intézményvezető köteles a személyi térítési díjat felülvizsgálni:

a) minden év elején, a jogosult év eleji nyugdíjközlőjének kézbesítését követő három héten belül, legkésőbb február 28-ig és

b) a 2. mellékletben foglalt térítési díjtételek változása esetén, vagy

c) évközbeni jövedelemváltozás esetében.”

**17. §**

(1) A Rendelet 46. § (2) bekezdése helyébe a következő rendelkezés lép:

„(2) E rendelet 9.§-a szerinti, továbbá 16-19. § -a szerinti támogatási forma esetében az I. fokú határozat ellen benyújtott fellebbezés elbírálásakor a Képviselő-testület méltányosságot gyakorolhat, ha a kérelmező háztartásában

a) egyedülálló, vagy gyermekét egyedül nevelő szülő esetében a szociális vetítési alap összegének 630 %-át,

b) 2 fős család esetében a szociális vetítési alap összegének az 515 %-át,

c) 3 és több fős család esetében a szociális vetítési alap összegének 460 %-át.”

(2) A Rendelet 46. § (3) bekezdés i) pontja helyébe a következő rendelkezés lép:

*(A Képviselő-testület az adósságcsökkentési támogatás I. fokú határozata ellen benyújtott fellebbezés esetében méltányosság gyakorlása során az alábbi körülmények mérlegelésével dönt:)*

„i) több fős háztartás esetén az egy főre jutó jövedelem nem haladja meg a szociális vetítési alap 690 %-át.”

(3) A Rendelet 46. § (6) és (7) bekezdése helyébe a következő rendelkezések lépnek:

„(6) Köztemetés esetén különös méltánylást érdemlő körülménynek minősül az, ha a kötelezett vagyonnal nem rendelkezik és

„a) háztartásában az egy főre eső jövedelem az érvényes szociális vetítési alap 230 %-a alatt van,

b) az egyedül élő kötelezett jövedelme az érvényes szociális vetítési alap 290 %-a alatt van,

c) 80 évnél idősebb személy

d) súlyosan fogyatékos személy

e) gyermekvédelmi szakellátásban nőtt fel,

f) gondnokolt személy.”

(7) A köztemetés költségeinek megtérítésére kötelezett személy fellebbezése esetén a Képviselő-testület részletfizetést engedélyezhet, ha a kötelezett háztartásában az egy főre eső jövedelem nem haladja meg az érvényes szociális vetítési alap 575 %-át.”

**18. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**19. §**

E rendelet szabályait a folyamatban lévő ügyekre is alkalmazni kell.

**Tóth László Niedermüller Péter**

**jegyző polgármester**

**Záradék**

A rendelet kihirdetése 2023. ….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth László**

**jegyző**

**Általános indokolás**

A szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016 (II.18.) önkormányzati rendeletben meghatározott szociális támogatások tekintetében törvényi változás következtében szükséges a szociális pénzbeli és a szociális ellátások vonatkozásában az öregségi nyugdíjminimum fogalmát felváltva a szociális vetítési alap fogalmának bevezetése a rendeletbe is.

A jogosultsági jövedelemhatárok 15 százalék körüli emelésével kívánja a Humánszolgáltató Iroda megelőzni, hogy a kérelmezők támogatási rendszerből a nyugellátások és egyes más ellátások 2023. január havi emeléséről szóló 506/2022. (XII.13.) Kormányrendeletbe foglalt ellátások összegének megemelése miatt kiessenek.

**Részletes indokolás**

**1. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás, valamint az átmeneti vagy tartós létfenntartási települési támogatás jogosultsági jövedelemhatárait szabályozza.

**2. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás, valamint az egyszeri gondozási települési támogatás jogosultsági jövedelemhatárait szabályozza.

**3. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás, valamint a temetési települési támogatás jogosultsági jövedelemhatárairól rendelkezik.

**4. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás, valamint a gyermekvédelmi települési támogatás jogosultsági jövedelemhatáráról rendelkezik.

**5. §**

A szociális igazgatásról és szociális ellátásokról szóló 1993. évi III. törvény változásai következtében végrehajtott adminisztratív jellegű változtatás, valamint a beiskolázási települési támogatás jogosultsági jövedelemhatáráról rendelkezik.

**6. §**

A szociális igazgatásról és szociális ellátásokról szóló 1993. évi III. törvény változásai következtében végrehajtott adminisztratív jellegű változtatás, a lakásfenntartási települési támogatások jogosultsági jövedelemhatárairól rendelkezik.

**7. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás, lakásfenntartási települési támogatások jogosultsági jövedelemhatárairól rendelkezik.

**8. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás, valamint a gyógyszerkiadásokhoz és gyógyászati segédeszköz vásárláshoz nyújtott települési támogatás jogosultsági jövedelemhatárairól rendelkezik.

**9. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás, a gyógyszerkiadásokhoz és gyógyászati segédeszköz vásárláshoz nyújtott települési támogatás keretében igényelhető szemüveg vásárlásához nyújtott támogatás jogosultsági jövedelemhatárairól rendelkezik.

**10. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás, valamint az adósságcsökkentési települési támogatás jogosultsági jövedelemhatárairól rendelkezik.

**11. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás.

**12. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás, valamint a rezsitámogatás jogosultsági jövedelemhatárairól rendelkezik.

**13. §**

A szociális igazgatásról és szociális ellátásokról szóló 1993. évi III. törvény változásai következtében végzett adminisztratív jellegű változtatás, valamint a táborozási támogatás jogosultsági jövedelemhatárairól rendelkezik.

**14. §**

A szociális igazgatásról és szociális ellátásokról szóló 1993. évi III. törvény változásai következtében eszközölt adminisztratív jellegű változtatás, valamint az ösztöndíj-támogatás jogosultsági jövedelemhatárairól rendelkezik.

**15. §**

A szociális igazgatásról és szociális ellátásokról szóló 1993. évi III. törvény változásai következtében elvégzett adminisztratív jellegű változtatás.

**16. §**

A szociális igazgatásról és szociális ellátásokról szóló 1993. évi III. törvény változásai következtében elvégzett adminisztratív jellegű változtatás.

**17. §**

A szociális igazgatásról és szociális ellátásokról szóló 1993. évi III. törvény változásai következtében elvégzett adminisztratív jellegű változtatás, valamint a méltányossági jövedelemhatárokról rendelkezik.

**18. §**

Hatályba léptető rendelkezéseket tartalmaz.

**19. §**

A folyamatban lévő ügyekben alkalmazandó szabályokat tartalmazza.