|  |
| --- |
| **Budapest Főváros VII. kerület Erzsébetváros Önkormányzata**  Szücs Balázsalpolgármester |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. február 15 - ei

rendes ülésére

**Tárgy:**  Javaslat az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet módosítására – a kérelmek benyújtására és befogadására vonatkozó szabályok pontosítására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

Az Önkormányzat által kiírt, a civil és egyházi szervezeteket támogató pályázati eljárásokra vonatkozó szabályokat az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet tartalmazza.

A rendeletmódosítást részben a 2022. évben lefolytatott pályázati eljárás tapasztalai indokolják, másrészt igazodik a tavalyi év folyamán kifejleszett elektronikus pályázatkezelő rendszer alkalmazásához. Az elektronikus pályázatkezelő rendszer használatával nagyrészben „papírmentessé” válik a pályáztatás folyamata, amely könnyebbséget jelent mind a pályázók, mind a Hivatal számára, továbbá rugalmasabbá is teszi az ügyintézést a pályázatok feldolgozása során. A rendszer alkalmazásával reményeink szerint szolgáltatóbarát és fenntartható munkafolyamat alakul ki a pályázatkezelés során.

A rendelet-tervezet az eletkronikus pályázatkezelő rendszerre történő hivatkozáson túl a pályázat benyújtására, a hiánypótlásra és a támogatási szerződés módosítására vonatkozóan tartalmaz módosító rendelkezéseket, amely alapján módosul a támogatási kérelem adattartalma és a támogatási szerződés mintája is, amelyet dőlt betűvel szerepeltettünk a rendelet mellékleteiben.

Kérem a Tisztelt Képviselő-testületet az előterjesztés megtárgyalására és a rendelet tervezet elfogadására.

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. A jogszabály társadalmi, gazdasági, költségvetési hatásai

A rendelet-tervezetnek társadalmi, gazdasági, költségvetési hatásai nincsenek.

1. A jogszabály környezeti és egészségi következményei

A rendelet-tervezet elfogadásával csökkennek a környezeti terhek, tekintettel arra hogy a papíralapú pályáztatást az elektronikus úton történő pályázatbenyújtás váltja fel.

1. A jogszabály alkalmazásához szükséges személyi, szervezeti, tárgyi és pénzügyi feltételek

A személyi, szervezeti és tárgyi feltételek rendelkezésre állnak, a pénzügyi feltételek a költségvetésben biztosítottak.

1. A jogszabály adminisztratív terheket befolyásoló hatásai

A rendelet-tervezet alkotásával csökkennek az adminisztratív terhek.

1. A jogszabály megalkotásának szükségessége, a jogalkotás elmaradásának várható következményei

A jogalkotás elmaradásának várható következményei nincsenek.

Budapest, 2023. január 31.

Szücs Balázs

alpolgármester

Melléklet:

Rendelet tervezet és mellékletei