**Budapest Főváros VII. kerület Erzsébetváros Önkormányzata Képviselő-testületének ../2023. (…...) önkormányzati rendelete**

**a Budapest Főváros VII. kerület Erzsébetváros Önkormányzata Képviselő-testületének a Szervezeti- és Működési Szabályzatáról szóló 38/2020. (IX.24.) önkormányzati rendelete módosításáról**

Budapest Főváros VII. kerület Erzsébetváros Önkormányzata Képviselő-testületének az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában, valamint Magyarország helyi önkormányzatairól szóló 2011. évi CLXXXIX. törvény 53. § (1) bekezdésében megállapított feladatkörében eljárva, Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelete módosításáról a következőket rendeli el:

**1**. **§**

A Budapest Főváros VII. kerület Erzsébetváros Önkormányzata Képviselő-testületének Szervezeti- és Működési Szabályzatáról szóló 38/2020. (IX.24.) önkormányzati rendelet (a továbbiakban: Rendelet) 58.§ (8) bekezdése helyébe a következő rendelkezés lép:

*„(8) A polgármester dönt*

*a) a külföldiek részéről történő ingatlanszerzéssel kapcsolatban felmerülő önkormányzati érdeksérelem tárgyában;*

*b)  az Önkormányzat részére államháztartáson kívülről, a Polgári perrendtartásról szóló 2016. évi CXXX. törvény szerinti gazdálkodótól érkező vagy származó áru/anyag, szolgáltatás átvételéről pénzügyi kötelezettségvállalással nem járó együttműködési megállapodásról a Képviselő-testület utólagos tájékoztatása mellett.”*

**2.§**

1. A Rendelet 1. melléklete helyébe az 1. melléklet lép.
2. A Rendelet 5. melléklete helyébe a 2. melléklet lép.

**3. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth László Niedermüller Péter**

**jegyző polgármester**

**Záradék**

A rendelet kihirdetése 2023. ………. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth László**

**jegyző**

**INDOKOLÁS**

**Általános indokolás**

A Képviselő-testület a 2023. január 24-i ülésén döntött a Képviselő-testületi bizottságok tagjainak cseréjéről és a megüresedett helynek betöltéséről. Továbbá a Polgármester átruházott feladat és hatásköre kiegészítésre került.

**Részletes indokolás**

1. §

A Képviselő-testület a polgármesterre ruházza az Önkormányzat részére államháztartáson kívülről, a Polgári perrendtartásról szóló 2016. évi CXXX. törvény szerinti gazdálkodótól érkező vagy származó áru/anyag, szolgáltatás átvételéről pénzügyi kötelezettségvállalással nem járó együttműködési megállapodásról szóló döntésnek a meghozatalát a Képviselő-testület utólagos tájékoztatása mellett.

2.§

1. Az átruházott hatáskörök felsorolását tartalmazó melléklet aktualizálásra került.
2. A Képviselő-testület bizottságainak tagjait tartalmazó melléklet aktualizálásra került.

3. §

Hatálybaléptető és hatályon kívül helyező rendelkezést tartalmaz.